Jes Staley

Ba bhaincéir Meiriceánach é James Edward “Jes” Staley (a rugadh ar an 27 Nollaig 1956) agus iar-phríomhoifigeach feidhmiúcháin (POF) an ghrúpa Barclays (2015-2021). D’éirigh sé as mar POF ar 1 Samhain 2021; thug sé “fianaise mhíthreorach” faoina chaidreamh leis an airgeadaí agus leis an gciontóir gnéis Jeffrey Epstein.

 Luathshaol 
Rugadh Staley ar an 27 Nollaig 1956  i mBostún, Massachusetts. Bhí a athair, Paul R. Staley, ina uachtarán agus ina Phríomhfheidhmeannach ar PQ Corporation, comhlacht ceimiceach, a shocraigh a theaghlach ar deireadh lasmuigh de Philadelphia, Pennsylvania. Bhí a sheanathair, Edward Staley, ina phríomhfheidhmeannach ar WT Grant ag an am nuair a rinne an comhlacht iarratas ar fhéimheacht sa bhliain 1976. Is gníomhaí SEIF é a dheartháir, Peter Staley.

Ghnóthaigh Jes Staley céim cum laude san eacnamaíocht ó Choláiste Bowdoin.

 Gairmréim 
In 1979, tar éis dó céim a bhaint amach, chuaigh Staley isteach i Morgan Guaranty Trust Co. (aka JP Morgan) i Nua-Eabhrac. Ó 1980 go 1989, d'oibrigh sé i rannán Mheiriceá Laidineach an bhainc, áit a raibh sé ina cheannaire ar airgeadas corparáideach don Bhrasaíl agus ina bhainisteoir ginearálta ar ghnólacht bróicéireachta Brasaíleach na cuideachta.  

Sna 1990idí luatha, bhí Staley ar dhuine de bhunaitheoirí ghnó cothromais J.P. Morgan agus reáchtáil sé na grúpaí Equity Capital Market agus Syndicate. In 1999, bhí sé ina cheannaire ar rannán Baincéireachta Príobháidí an bhainc a chuir feabhas faoi thrí ar bhrabúsacht le linn dhá bhliain faoina cheannaireacht. 

Sa bhliain 2001 fuair sé ardú céime chuig POF J.P. Morgan Asset Management agus bhí sé i gceannas ar an roinn go dtí 2009. Le linn a thréimhse, mhéadaigh sócmhainní cliaint J.P. Morgan Asset Management ó $605 billiún go beagnach $1.3 trilliún.  In 2009, tugadh ardú céime do Staley go Príomhfheidhmeannach an Bhainc Infheistíochta. Sa phost seo, bhí Staley freagrach as maoirsiú agus comhordú a dhéanamh ar iarrachtaí idirnáisiúnta an chomhlachta thar gach réimse gnó.

Bhí taithí beagnach dhá scór bliain ag Staley ar bhaincéireacht agus ar sheirbhísí airgeadais. Chaith sé 34 bliain ag banc infheistíochta JP Morgan.  Sa bhliain 2013 bhog sé go BlueMountain Capital, agus i mí na Nollag 2015, rinneadh POF de Barclays de.

Bhuail an scannal Epstein é sa bhliain 2021 agus tháinig CS Venkatakrishnan i gcomharbacht air.

 Oidhreacht 
Sa bhliain 2023, d'íoc an banc JP Morgan €270 milliún d’íospartaigh Epstein chun cás cúirte a shocraigh. Bhí caidreamh fadtéarmach ag JP Morgan le Epstein. Mhaígh cás cúirte na n-íospartach gur thug JPMorgan neamhaird ar rabhadh arís agus arís eile go raibh Epstein ag gáinneáil cailíní sna déaga agus mná óg.

 Féach freisin 

 Caidreamh idir Donald Trump agus Jeffrey Epstein

 Tagairtí 

Catagóir:Daoine beo
Catagóir:Daoine a rugadh i 1956
Catagóir:Baincéirí
Catagóir:Jeffrey Epstein
Catagóir:Barclays
Catagóir:Príomhoifigigh fheidhmiúcháin
Catagóir:JPMorgan Chase